Jeg har været lærervikar efter min studentereksamen. Du møder bare op på skolen med en ansøgning, præsentere dig og så får du svar på om de kan bruge dig eller ej. God fornøjelse
Okay, tusind tak for svar. Hører gerne andres erfaringer. Hvordan var jobbet?
Det kan du sagtens   jeg var selv nede og søge sådan et job, efter min studentereksamen. Jeg gik bare ned på skolen og sagde at jeg gerne ville være vikar, og at jeg havde fået fine karakterer i gymnasiet, så jeg kunne godt undervise i fagene. Og så fik de mit nummer  Allerede dagen efter ringede de om morgenen og spurgte om jeg kunne møde ind, men jeg måtte sige nej da jeg skulle op til køreprøve den dag. Siden hørte jeg ikke fra dem, så kan desværre ikke fortælle hvordan jobbet var. Men jeg er egentlig ikke overrasket, der er mange der søger de jobs, så skolerne har nok at vælge imellem. Mange vil gerne være det fordi det er sådan en god løn 
Jeg kontaktede kommunen, og sendte en ansøgning til dem, som de sendte ud til alle skolerne. Jeg sendte ansøgningen søndag aften og mandag ringede 7 skoler, om jeg kunne komme tirsdag. Ret effektivt..
Jeg har været lærervikar et års tid, og som andre skriver skal du bare aflevere en ansøgning  Jobbet kræver mere end som så! For det første er du aldrig garanteret et vist antal timer, da det afhænger af sygdom, og den ene uge kan du arbejde 25 timer, den næste 5. Det er anstrengende hele tiden at stå standby, da det ikke er hver dag man får det at vide i forvejen, men ofte kan blive ringet op 45 min før mødetid. Vikarlønne er derfor høj (ofte 200kr/time, ofte med betalte pauser) - hvilket er et kæmpe bonus   Da der er mange om buddet, vil de ofte finde en afløser hvis man takker nej til timer, flere gange i træk. Derudover kræver det overskud, overblik, initiativ og gejst, da man kan blive kastet ud i "du har lige 7c de næste 2 timer i engelsk - læreren har intet lagt" og lurer eleverne at man er lost, udnytter de det hurtigt;) Det kan være svært at skabe respekt omkring en som vikar, hvilket jeg egentlig godt selv forstår. Du er ukendt, uudannet og ung. De har ikke den store grund til at lytte til dig, da du jo sjældent disker op med den helt store, vigtige opgave (pga. manglende forberedelse) og da du ikke kan elevernes navne, og de ikke kender dig, er det til tider lidt op af bakke. Så man skal turde stå på bar bund og alligevel få det bedste ud af det. Når det så er sagt, elskede jeg jobbet! Jeg fandt ret hurtigt mine teknikker til at gribe dagen, diverse fag og elever an og blev derfor også brugt en del. Efterhånden fik jeg en række faste timer, da der af forskellige årsager manglede en lærer hist og her for at få kabalen til at gå op. Jeg kan godt savne jobbet, da jeg blev rigtig glad for den "rolle" jeg fik på skolen og savner børnene  Det vigtigste er at vinde børnenes respekt, ved at vise dem respekt - således at de får lyst til at lære den smule, du nu kan byde dem og ellers bare nyde dit selskab:). Om det så er sudoko, se en dokumentar eller færdgiggøre en r*vsyg stil, som egentlig var lektie til i morgen, skal de føle at de ikke spilder deres tid. Oplevede i en periode en med-vikar-kollega, som prøvede at håndtere de større elever ved at være tante striks - den gik ikke, og havde absolut modsatte effekt! Mød børnene på midten, som en hver anden lærer. Her skal det bare ske fra start, da du ikke har et fast forløb med den enkelte klasse, og børnene hurtigt "stempler" dig (god, dårlig, gider ikke, gider godt). Men prøv det! Som sagt, så elskede jeg det, men stoppede da det i længden var uholdbart uden faste arbejstider og timer. Det er en meget varrierende arbejdsdag med udfordringer, hyggestunder, god løn og tidligt fri! Brug pauserne til at forberede næste time, brug kollegaerne til at få inspiration samt hjælp, og tag børnenes egne ønsker i betragtning  Det har givet mig mega mange fede oplevelser og kompetencer som jeg har brugt meget i efterfølgenden jobs og generelt i hverdagen!
Tak for svar - og for beskrivelsen af jobbet. Jeg regner nu heller ikke med, at jobbet er nemt. Har før arbejdet i SFO og der galt det også om at vinde børnenes respekt ellers havde man tabt! Jeg er studerende, så har ikke mulighed for at arbejde mere end ca. 10 timer om ugen. Det ved jeg slet ikke, om er aktuelt for en skole. Men nu prøver jeg - så siger de vel, hvis de ikke kan bruge mig:)
Jeg har også arbejdet som lærervikar efter studentereksamen.. Mødte også bare op på skolerne og "bød mig til" med en ansøgning i hånden. Netop fordi timerne er skiftende, kan det være en fordel at være vikar på flere skoler, evt. i forskellige kommuner. Det betyder naturligvis, at du kan blive nødt til at sige nej til skole A, fordi skole B allerede har ringet. På skolerne, hvor jeg underviste, tjente vi 172,50 i timen..men det er nogle dage siden.. Som de andre skriver, så er jobbet lidt anstrengende pga. eleverne og deres forventninger - eller mangel på samme, plus det kan være temmelig træls selv at skulle opfinde undervisning til dem. Jeg selv blev ret hurtigt træt af bare at være babysitter, og begyndte i stedet faktisk at  , såfremt jeg var landet i et fag, som jeg vidste noget om. Dvs., at jeg selv kunne vælge noget ud, som jeg syntes var interessant. Lærerens/vikarens engagement smitter altid af på eleverne.. Nu om dage er det desværre sådan, at også lærerne slås om stillingerne, og jeg har set flere vikaropslag, hvor de mere eller mindre eksplicit skriver, at de ønsker uddannede lærere.. Så jeg skal ikke kunne sige, hvor mange folkeskoler, der stadig tager ikke-pædagogisk uddannede ind. Egentlig havde jeg altid været sådan en "jeg skal i hvert fald aldrig være lærer"-type, men efter bare to dage, hvor jeg oven i købet var blevet kaldt en   af en pige i 0. klasse (socialt belastet? Oh yes!), kunne jeg slet ikke få armene ned, og søgte derfor ind på lærerseminariet året efter..  Nu er jeg efterskolelærer på 4. år, og det er super fedt.  Havde det ikke været for vikarjobbene, ville jeg bestemt ikke være landet her... /SC. 
ja, det har jeg og jeg har også været lærer i en del år og ved der altid mangler vikarer - så kom du bare igang med at søge jette
Hej Min 5- årige datter er blevet glad for heste og ridning, og jeg er selv gammel hestepige, så den slags skal jo påskønnes  Hestelugten sætter tanker igang i mit hovede, og vi er nok ved at få farmand overtalt til at der skal en hest ind i familien i fremtiden - bliver nok først til foråret, så er min datter 6 år, og har nok fået lidt mere fat i ridningen. Egentlig havde vi jo tænkt en lille begynderpony til hende, men nu får jeg jo også nøkker - og jeg skal nok ikke lige regne med at overtale farmand til 2 heste  Men kunne det tænkes at vi kunne dele en? Silje er som sagt 6 år til foråret og nybegynder. Jeg selv er 168 høj og spinkel af bygning. Hvad tænker I, kan vi dele en pony, så den ikke bliver for stor for Silje og for lille til mig? og hvad højde vil I mene jeg skal kigge efter?
Da min søster og jeg var børn. Hun købte en etter pony som hun så også selv kunne ride på. Det har hun fortrudt mange gange siden. For det er bare meget sværere at lære at ride på sådan et stort skrummel og til stævnerne skal man konkurrere mod piger på 16 år.
Hmm, hvis I er til islændere, kan sådan en måske være en mulighed? /SC. 
Jeg sætter stor pris på at vi har vores lille Sorte - jeg har redet, og rider stadig  , mange skønne ture med mine tøser. Den store er vokset fra ham og har nu part på en etter - den yngste passer ham nu og så kan vi ALLE tre ride ture sammen - fantastisk  Men selvfølgelig kan man godt den anden løsning. Så kan I så bare ikke ride sammen. En etter er dog en stor pony for en pige på 6. Ikke at hun ikke kan sidde der - men det er meget svært at give signaler til den, børste andet end benene   - sadle op selv osv osv...
Hvor er det altså bare dybt belastende! Vågnede op i går morges, ville sige et eller andet til min mand og åbnede munden....Men ordene kom ikke! Jeg kunne ikke sige et kvæk! Dvs. Nogle kvækagtige lyde kunne jeg måske nok presse ud, men så heller ikke mere. Siden fandt jeg så også ud af at et normalt grin kan man heller ikke levere. Jeg lyder grangiveligt som en hyæne, når jeg griner.  Hvor møder man mange høflige mennesker, som siger et eller andet til en og hvor der forventes et svar, som jeg simpelthen ikke kan sige. Et dumt piv er, hvad jeg i bedste fald kan sige. Nej, hvor har man lyst til at grave sig ned! I løbet af dagen blev stemmen gradvist bedre og stemmen kunne efterhånden defineres som kraftigt hæs, men her til morgen var jeg igen ved udgangspunktet og jeg måtte igen pibe/kvække mig igennem formiddagen. Forglemte mig i butikken og sagde noget til kassedamen. Hun fattede ikke en døjt. Manden måtte oversætte...Eller hvad man nu skal sige. Han vidste hvad jeg forsøgte at sige. Som tingene er nu kunne jeg vist ligeså godt tale kinesisk til ham. Han har også svært ved forstå hvad jeg forsøger at kvække ud. Ungerne synes det er hylende morsomt at høre mig forsøge sige noget. Min mand smiler mistænkeligt meget, når jeg siger noget. Hunden har flere gange stået og kigget spekulativt på mig. Hvor er det dog så ganske ualmindeligt, vanvittigt, sindsygt irriterende at miste stemmen. Gode råd modtages gerne.....
Du skal holde bøtte, fordi du overanstrenger dit stemmebåndet, hvis du fx finder ud af at du kan "hviske", og så bare resten af tiden hvæsekvække. jeg har haft det nogle gange - og jeps man bliver til total grin, når man nu går under betegnelsen "snakketante" og arbejder som sælger  så frem med skriveblokken, og træn din tålmodighed til ikke at kunne knævre i et væk  Hos mig plejer det at tage en uges tid før jeg får stemmen igen. Det kommer altid ud af det blå, og der er intet som hjælper. Heldigvis gør det jo ikke ondt på andet end ens tålmodighed  Mvh charlotte
Vær tavs og tålmodig, det er mit bedste råd. Dernæst kan du forsøge dig med diverse kamillete-romtoddy-hostesaft- hyldebærdrik-osv. som måske kan hjælpe eller i hvert fald have en placebo-effekt som man ikke skal undervurdere.  Håber stemmen snart vender tilbage!  Lene
du skal lave dig en god kop "bliv rask i en fart" the 2-3 skiver ingefærd 1 lakridsrod ½ tsk timian eller en stilk 1 knivspis chili dette overhældes med kogende vand og drikke så varmt som muligt - god bedring og så skal du selvfølgelige passe på stemmen jette
... det er ikke spor sjovt (for en selv) når man mister stemmen. For andre kan det være RET underholdende. Jeg husker dengang jeg oplevede det. Jeg kan tilføje at jeg bor alene og derfor ikke havde anledning til at sige noget før jeg ringede til min chef for at sygemelde mig med ondt i halsen. Der kom bare en række besynderlige piv og hvæselyde ud. Det endte med at han skralgrinende sagde at han kunne regne ud at det var en sygemelding, men ikke anede hvem han talte med - så om jeg ville sende en sms. Så det måtte jeg gøre. Det gjorde i øvrigt også ondt i halsen at grine - men var svært at lade være... Han har i øvrigt oplevet det siden, hvor vedkommende så IKKE lige fangede det med sms'en (chefen indrømmer at han nok grinede så meget at det ikke kunne høres). Så da han kom på arbejde sagde han bare at der var en sygemelding, men at han ikke vidste hvem det var - så vi måtte spændt vente på hvem der IKKE dukkede op den dag. Jeg håber at du får din stemme igen snart - husk at skåne den NÅR den kommer retur - og lad være at prøve at tale før du kan!
Godaften Allesammen ! Jeg har fundet SHAMPOO'EN(!) til mit ellers utæmmelige hår:
Jeg kender ikke den du nævner men da jeg søgte på "Sea Kelp" på nicehair.dk forslår den Aussie Anti frizz. jeg har selv Aussie take the heat - og det er SÅ godt! det kan købes i matas til 150-170. lidt krydret i pris. men det er godt! De er meget bedre til prisen på nicehair - 80 kr!  kan dog ikke lige se serien med anti frizz - jeg bruger shampoo og 3 minute miracle bare i take the heat serien.  men tjek Aussies produkter ud. spørg dem evt i matas, de vejledte mig ret godt. (og så dufter aussies produkter fantastisk!)
Jeg har også været vild med Aussies produkter, særligt shampoo og kur til langt hår.. indtil jeg fandt ud af, at det er fyldt med 3-4 forskellige slags parabener. Så stoppede jeg med at bruge det. Ole Henriksens hårshampoo kender jeg ikke, men jeg har fundet nye gode produkter fra Trine's Wardrobe med arganolie, shampoo og conditioner, det er godt til mit lange og krøllede hår. -Uden parabener og købt i Matas. 
Jeg bruger pt seien fra Origins til tørt/skadet hår- hårkuren ertil er helt fantastisk   , ellers Redken den lilla serie.